32002R0031
L 006/36
JURNALUL OFÍCIAL AL UNIUNII EUROPENE
REGULAMENTUL (CE) NR. 31/2002 AL COMISIEI
din 9 ianuarie 2002
de modificare a Regulamentului (CE) nr. 669/97 al Consiliului privind deschiderea și modul de gestionare a contingentelor tarifare comunitare pentru anumiți pești și produse pescărești originare din Insulele Feroe
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 669/97 al Consiliului din 14 aprilie 1997 privind deschiderea și modul de gestionare a contingentelor și plafoanelor tarifare comunitare, restabilirea monitorizării comunitare pentru anumiți pești și produse pescărești originare din Insulele Feroe și stabilirea modalităților de modificare și adaptare a măsurilor menționate anterior, precum și abrogarea Regulamentului (CE) nr. 1983/95 (1), astfel cum a fost modificat ultima dată prin Regulamentul (CE) nr. 2471/1999 al Comisiei (2), în special articolele 5 și 6,
întrucât:
(1)
Decizia nr. 2/2001 a Comitetului mixt CE/Danemarca-Insulele Feroe din 11 iulie 2001 a modificat tabelul II din anexa la Protocolul nr. 1 la Acordul dintre Comunitatea Europeană, pe de o parte, și guvernul Danemarcei și guvernul local al Insulelor Feroe, pe de altă parte (3), prin mărirea contingentului tarifar anual pentru crevete și languste, preparate sau conservate, de la 2 000 la 3 000 de tone. Decizia a intrat în vigoare la 1 septembrie 2001.
(2)
Volumul contingentului tarifar anual pentru crevete și languste prevăzut în anexa la Regulamentul (CE) nr. 669/97 la poziția 09.0679 se modifică pentru a lua în considerare creșterea menționată anterior.
(3)
Măsurile prevăzute de prezentul regulament sunt în conformitate cu avizul Comitetului Codului Vamal Comunitar,
ADOPTĂ PREZENTUL REGULAMENT:
Articolul 1
Volumul contingentului tarifar anual pentru crevete și languste preparate sau conservate, prevăzut în anexa la Regulamentul (CE) nr. 669/97 la poziția 09.0679, este modificat la 3 000 de tone.
Articolul 2
Prezentul regulament întră în vigoare în ziua următoare datei publicării în Jurnalul Oficial al Comunităților Europene.
Se aplică de la 1 septembrie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 ianuarie 2002.